1976. na filmu

**[[1976]]. godina bila je vrlo značajna za filmsku umjetnost** te je uključivala neke klasike, kao što su *[[Network (film)|Network]]*, *[[Rocky]]*, *[[Taxi Driver]]*, *[[All the President's Men (film)|Svi predsjednikovi ljudi]]*, *[[Carrie (1976 film)|Carrie]]*, *[[Marathon Man (film)|Marathon Man]]*, *[[The Outlaw Josey Wales]]*, *[[Silent Movie]]*, *[[Le Douze travaux d'Asterix|Asterix i 12 zadataka]]*, *[[Assault on Precinct 13|Napad na policijsku postaju 13]]*, *[[Ai no Corrida|Carstvo čula]]*, *[[Hra o jablko|Igra s jabukom]]*, *[[The Man Who Fell to Earth (film)|Čovjek koji je spao na Zemlju]]*, *[[Logan's Run|Loganov bijeg]]*, *[[Crno-bijelo u boji]]*, *[[Cría Cuervos]]*, *[[L'Argent de poche|Džeparac]]* i *[[1900 (film)|1900]]*.

Na području Jugoslavije, značajniji filmovi bili su *[[Izbavitelj]]*, *[[Vlak u snijegu]]*, *[[Povratak otpisanih (film)|Povratak otpisanih]]* i *[[Čuvar plaže u zimskom periodu]]*.

## Događaji

* 8. februar - Premijera filma *[[Taksist (film)|Taksist]]*, mračne egzistencijalne drame u režiji Martina Scorsesea koja će postati jedno od najhvaljenijih ostvarenja kako u Scorsesevoj karijeri, tako i u historiji Novog Hollywooda, a naslovna uloga postati najpoznatiji nastup u bogatoj i plodnoj filmografiji Roberta De Nira.
* 22. mart - Američki sineast George Lucas službeno započinje snimanje svog SF-spektakla *[[Star Wars (film)|Star Wars]]*; tokom godine će se sa studijem 20th Century Fox isposlovati da, u zamjenu za 500.000 dolara od honorara, dobije prava na proizvodnju igračaka i sličnih predmeta sa temom iz filma; primjena tog ugovora će ga, s obzirom na neočekivanu popularnost filma, tokom godina učiniti jednim od najbogatijih i najuticajnijih ličnosti u Hollywoodu.
* 3. april - U Francuskoj održana prva dodjela nacionalne filmske nagrade Cesar.
* 10. jun - U Bjelovaru premijerno prikazan *[[Vlak u snijegu (film)|Vlak u snijegu]]*, ekranizacija istoimenog romana Mate Lovraka koja će steći izuzetnu popularnost i postati najpopularniji dječji film u historiji jugoslavenske kinematografije.
* 15. septembar - U Francuskoj premijerno prikazano *[[Carstvo čula]]*, erotska drama japanskog režisera Nagise Oshime koje izaziva izuzetnu pažnju, ali i strahovite kontroverze, zbog dotada nezamislive eksplicitnosti u prikazu seksualne aktivnosti, a zbog koje je proglašeno pornografijom, te izložen cenzuri i zabranama u nizu država, uključujući Oshimin rodni Japan.  
* 26. oktobar - U Jugoslaviji premijerno prikazan *[[Izbavitelj]]*, film hrvatskog režisera Krste Papića koji se ističe za tadašnju kinematografiju rijetkim korištenjem žanrovskih motiva horora, fantastike, a zbog čega će sa vremenom dobiti svojevrsni kult status.
* 7/8. novembar - *[[Zameo ih vjetar (film)|Zameo ih vjetar]]* prvi put se emitirao na televiziji; njegovo prikazivanje na programu mreže NBC postiže rekordnu gledanost - oko 34 milijuna ljudi - što je najveći rejting za neki dugometražni film u povijesti televizije.
* 21. novembar - U New Yorku premijerno prikazan *[[Rocky (film)|Rocky]]*, sportski film po scenariju Sylvestera Stallonea u kome on tumači naslovnu ulogu neugldenog i nepoznatog boksera koji slučajno dobije priliku natjecati se s prvakom; *Rocky* je svojim optimističnim tonom i pričom o usponu s dna na vrh pogodio ukus američke publike, te kasnije osvojio Oscar, te osim istoimene filmske serije od dotada nepoznatog Stallonea učinio veliku filmsku zvijezdu.
* 27. novembar - Premijerno prikazan *[[Network (film)|Network]]* ("Mreža"), američki igrani film u režiji Sidneya Lumeta, poznat po impresivnom glumačkom nastupom Petera Fincha u njegovoj posljednjoj ulozi, a za koju će posthumno dobiti Oscar za najboljeg glumca; scenarij Paddyja Chayefskog, koji se satirički obračunava sa tadašnjom američkom televizijom, je također dobio Oscara, da bi u kasnijim decenijima dobio dodatne pohvale s obzirom da je njegov sadržaj prepoznat kao svojevrsno predskazivanje ekonomskih i kulturnih trendova sljedećih nekoliko decenija. 
* 5. decembar - Premijerno prikazan *[[Bound for Glory (film)|Na putu slave]]*, muzičko-biografski film u režiji Hala Ashbyja, danas najpoznatiji po tome što je za njega Garrett Brown izumio "Steadicam" (fluidnu pokretnu kameru); zahvaljujući tome je osvojio Oscara za fotografiju.
* JVC je na japansko tržište izbacio VHS, novi videoformat. Prve VHS videotrake i video rekorderi su svaki pojedinačno koštali po 885 $, iako su s vremenom postali znatno jeftiniji. VHS je trebao postati konkurencija Betamaxu, što je dovelo do borbe za prevlast na video tržištu koja će trajati sve do 1988. Već 1987., VHS je zauzeo 95% tržišta kupaca. Ova nova tehnologija, koja je kupcima omogućavala da snimaju filmove sa televizije, se isprva smatrala prijetnjom za filmsku industriju, samo da bi kasnije razna filmska poduzeća shvatila da se zapravo radi o velikom dodatnom izvoru zarade: do 1986., zarada od posuđivanja filmova na videotržištu nadmašila je prihod od prodaje ulaznica u kinima.
* Prvi put održan Kairski filmski festival.

## Najkomercijalniji filmovi u američkim kinima

## Rođenja

## Smrti

## Filmski debiji
*Albert Brooks - *[[Taxi Driver]]*
*Chow Yun-fat - *[[Tou tai ren]]*
*Ernie Hudson - *[[Leadbelly (film)|Leadbelly]]*
*Amy Irving - *[[Carrie (1976 film)|Carrie]]*
*Jessica Lange - *[[King Kong (1976 film)|King Kong]]*
*Delroy Lindo - *[[Find the Lady (film)|Find the Lady]]*
*John Ratzenberger - *[[The Ritz (film)|The Ritz]]*
*Brooke Shields - *[[Alice, Sweet Alice]]*

## Nagrade

**[[Zlatna palma]], Cannes:**
:***[[Taxi Driver]]***, Martin Scorsese, SAD

**[[Festival igranog filma u Puli|Zlatna arena]], Pula:**
:*[[Idealist (film)|Idealist]]*, Igor Pretnar

**[[Zlatni medvjed]], [[Berlinale]]:**
:*[[Buffalo Bill and the Indians, or Sitting Bull's History Lesson]]*, Robert Altman, SAD
## Reference

## Vanjske veze

* 1976.  na Internet Movie Database
* 1976. na filmu  na Numbers
* 100 najhvaljenijih filmova 1976. na Rotten Tomatoes
* Najbolji filmovi 1976.  prema Films101